รัฐบาลไทย-ข่าวทำเนียบรัฐบาล-คปภ. เร่งรัดบริษัทประกันภัยยอมจ่ายค่าสินไหมทดแทนน้ำท่วมภาคใต้แล้ว1.4 พันล้าน
วันพฤหัสบดีที่ 23 กุมภาพันธ์ 2560
คปภ. เร่งรัดบริษัทประกันภัยยอมจ่ายค่าสินไหมทดแทนน้ําท่วมภาคใต้แล้ว1.4 พันล้าน
• ชาวบ้านยิ้มแก้มปริ “คปภ.- อุตสาหกรรมประกันภัย” ผนึกกําลังจัดคาราวานช่วยเหลือ-จ่ายเคลมถึงประตูบ้าน
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) เปิดเผยว่า จากสถานการณ์น้ําท่วมฉับพลันในพื้นที่หลายจังหวัดทางภาคใต้ ทําให้ประชาชนได้รับผลกระทบต่อชีวิต ทรัพย์สินเสียหายเป็นจํานวนมาก ดังนั้นสํานักงาน คปภ.จึงได้ออกมาตรการต่างๆด้านการประกันภัยเพื่อช่วยเหลือเยียวยาประชาชนและผู้เอาประกันภัยที่ได้รับผลกระทบจากอุทกภัยอย่างต่อเนื่องและเป็นระบบ นอกจากนี้ยังได้ติดตามและเร่งรัดการจ่ายค่าสินไหมทดแทนให้กับผู้เอาประกันภัยอย่างรวดเร็วและเป็นธรรม สําหรับความคืบหน้าในการเร่งรัดจ่ายค่าสินไหมทดแทนให้กับประชาชนและผู้เอาประกันภัยที่ประสบภัยน้ําท่วมในพื้นที่ภาคใต้ ล่าสุดเมื่อวันที่ 21 กุมภาพันธ์ 2560 จากการรายงานของสํานักงาน คปภ. ภาค 8 สํานักงาน คปภ. ภาค 9 รวมทั้งจากการรายงานของบริษัทประกันภัย พบว่า ความเสียหายของรถยนต์ที่ทําประกันภัยมีจํานวนเสียหายเพิ่มขึ้นเป็น 3,046 คัน รวมมูลค่าความเสียหาย 301,825,503.29 บาท ดําเนินการชดใช้ค่าสินไหมทดแทนเรียบร้อยแล้ว 1,429 คัน คิดเป็นจํานวนเงินทั้งสิ้น 132,789,337.29 บาท และบริษัทประกันภัยสํารวจความเสียหายรวมทั้งตกลงรับผิดชอบจ่ายค่าสินไหมทดแทนโดยอยู่ในระหว่างดําเนินการ จํานวน 1,617 คัน คิดเป็นจํานวนเงินทั้งสิ้น 169,036,166.00 บาท
ความเสียหายของประกันภัยทรัพย์สินด้านประกันอัคคีภัย (ที่อยู่อาศัย) มีความเสียหายเพิ่มขึ้นเป็นจํานวน 998 ราย รวมมูลค่าความเสียหาย 42,857,406.62 บาท ดําเนินการชดใช้ค่าสินไหมทดแทนเรียบร้อยแล้ว 250 ราย คิดเป็นจํานวนเงินทั้งสิ้น 6,093,322.50 บาท และบริษัทประกันภัยสํารวจความเสียหายรวมทั้งตกลงรับผิดชอบจ่ายค่าสินไหมทดแทนโดยอยู่ในระหว่างดําเนินการจํานวน 748 ราย คิดเป็นจํานวนเงินทั้งสิ้น 36,764,084.12 บาท
ด้านความเสียหายประกันอัคคีภัย (อาคารพาณิชย์/เอสเอ็มอี) มีความเสียหายเพิ่มขึ้นเป็นจํานวน 76 ราย รวมมูลค่าความเสียหายทั้งสิ้น 15,194,895.73 บาท ดําเนินการชดใช้ค่าสินไหมทดแทนเรียบร้อยแล้วจํานวน 19 ราย คิดเป็นจํานวนเงินทั้งสิ้น 2,182,531.81 บาท และบริษัทประกันภัยสํารวจความเสียหายรวมทั้งตกลงรับผิดชอบจ่ายค่าสินไหมทดแทนโดยอยู่ในระหว่างดําเนินการจํานวน 57 ราย คิดเป็นจํานวนเงินทั้งสิ้น 13,012,363.92 บาท
ในส่วนความเสียหายจากทรัพย์สิน (IAR) มีความเสียหายเพิ่มขึ้นเป็นจํานวน 458 ราย รวมมูลค่าความเสียหายทั้งสิ้น 1,045,127,715.96 บาท ดําเนินการชดใช้ค่าสินไหมทดแทนเรียบร้อยแล้วจํานวน 74 ราย คิดเป็นเป็นจํานวนเงินทั้งสิ้น 3,402,344.15 บาท และบริษัทประกันภัยสํารวจความเสียหายรวมทั้งตกลงรับผิดชอบจ่ายค่าสินไหมทดแทนโดยอยู่ในระหว่างดําเนินการจํานวน 384 ราย คิดเป็นจํานวนเงินทั้งสิ้น 1,041,725,371.81 บาท
สําหรับความเสียหายการประกันชีวิต และประกันอุบัติเหตุ (PA) มีความเสียหายจํานวน 5 ราย รวมมูลค่าความเสียหายทั้งสิ้น 1,710,000 บาท ดําเนินการชดใช้ค่าสินไหมทดแทนเรียบร้อยแล้วจํานวน 2 ราย คิดเป็นจํานวนเงิน 110,000 บาท และบริษัทประกันภัยตกลงรับผิดชอบจ่ายค่าสินไหมทดแทนโดยอยู่ในระหว่างดําเนินการจํานวน 3 ราย คิดเป็นจํานวนเงินทั้งสิ้น 1,600,000 บาท
เลขาธิการคปภ.กล่าวด้วยว่า สํานักงาน คปภ. ได้เร่งรัดให้บริษัทประกันภัยดําเนินการจ่ายค่าสินไหมแก่ผู้ประสบภัยทุกรายการเป็นการด่วน โดยล่าสุดเมื่อวันที่ 16-17 กุมภาพันธ์ที่ผ่านมา สํานักงานคปภ. ได้จัดคาราวานช่วยเหลือผู้ประสบภัยน้ําท่วมภายใต้โครงการ “คปภ.-ภาคอุตสาหกรรมประกันภัยช่วยเหลือผู้ประสบภัยน้ําท่วม” ซึ่งเป็นโครงการในรูปแบบ CSR ด้วยการแจกเครื่องอุปโภคบริโภคและสิ่งของเครื่องใช้ที่จําเป็น เช่น หม้อหุงข้าวไฟฟ้า ข้าวสาร และมีการมอบเงินสบทบเพื่อช่วยเหลือผู้ประสบภัยน้ําท่วมให้กับหน่วยงานราชการ รวมไปถึงการจัดให้มีการจ่ายค่าสินไหมทดแทนให้กับผู้เอาประกันภัยที่ได้รับความเสียหายจากภัยน้ําท่วม ณ พื้นที่เกิดอุทกภัยในจังหวัดชุมพร สุราษฎร์ธานี และนครศรีธรรมราช จํานวน 20 ราย รวมเป็นเงินทั้งสิ้น 15,192,000 บาท เช่น ที่อําเภอหลังสวน จังหวัดชุมพร จํานวน 6 ราย รวมค่าสินไหมทดแทน 2,090,000 บาท ที่อําเภอท่าชนะ จังหวัดสุราษฎร์ธานี จํานวน 3 ราย รวมค่าสินไหมทดแทน 3,102,000 บาท และที่อําเภอปากพนัง จังหวัดนครศรีธรรมราช จํานวน 11 ราย รวมค่าสินไหมทดแทน 10,000,000 บาท
ทั้งนี้ภัยพิบัติสามารถเกิดขึ้นได้ในรูปแบบต่างๆ และสร้างความเสียหายให้กับชีวิตและทรัพย์สินของประชาชนเป็นจํานวนมาก ระบบประกันภัยจึงเป็นปัจจัยหนึ่งที่มีส่วนช่วยเยียวยาความเดือดร้อนจากภัยเหล่านั้นได้ จึงขอให้ประชาชนตระหนักถึงความสําคัญและหันมาทําประกันภัยให้มากขึ้น เพื่อเป็นเครื่องมือรองรับความเสี่ยงภัยให้กับตนเองและครอบครัวในอนาคต หากมีข้อสงสัยให้สอบถามได้ที่ สายด่วนคปภ. 1186 เลขาธิการ คปภ.
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง